Beyoncen I am Sasha Fierce -albumi on noussut Britannian albumilistan kakkoseksi. Levy on listalla jo 39. viikkoa. Viime viikolla se oli viidentenä.
Kärkikymmenikön toinen nousija on Stone Roses -rockyhtye, jonka The Stone Roses -albumi meni suoraan listan viidenneksi. Albumista on tehty 20-vuotisjuhlapainos; alun perin suosittu levy on julkaistu vuonna 1989.
Listan ykkönen on edelleen Michael Jacksonin The Essential. Kolmantena on Black Eyed Peas The End -albumillaan ja neljäntenä viimeviikkoiseen tapaan Paolo Nutinin Sunny Side Up.
Lady Gaga käy edelleen hyvin kaupaksi. The Fame on listalla jo 31. viikkoa. Tällä hetkellä se on sijalla kahdeksan.